“บอส กูโน” เปิดบริษัท ผลิตซีรีส์เรื่องแรก “GELBOYS สถานะกั๊กใจ” เตรียมแจ้งเกิด 4 หนุ่ม “นิว-ไป๊ป-พีเจ-เลออน” เริ่มตอนแรกวันเสาร์ที่ 8 กุมภาพันธ์นี้

#GELBOYSสถานะกั๊กใจ #GELBOYSproject #LOOKE #ลู้คกี้
 
บอส นฤเบศ กูโน ผู้กำกับมากฝีมือ ที่เคยฝากผลงานมาแล้วจาก ซีรีส์ ‘แปลรักฉันด้วยใจเธอ’ และภาพยนตร์ ‘วิมานหนาม’  เปิดตัวบริษัท LOOKE เพื่อผลิตซีรีส์วัยรุ่นเรื่องแรก เตรียมเปิดโปรเจกต์สุดยิ่งใหญ่   พร้อมประกาศชื่อซีรีส์ “GELBOYS สถานะกั๊กใจ”   เป็นครั้งแรก!!  

ผลการงานกำกับโดย บอส นฤเบศ กูโน  นำแสดงโดย  นิว ชยภัค ตันประยูร, ไป๊ป มนธภูมิ สุมนวรางกูร, พีเจ   มหิดล พิบูลสงคราม และ เลออน  เซ็ค  “GELBOYS สถานะกั๊กใจ”  เรื่องราวความสัมพันธ์ของ   4 หนุ่ม GELBOYS ที่จะมากระจายความกุ๊กกิ๊กจุ๊กจิ๊ก หัวใจทั่วทั้งสยามสแควร์ โดยมีบรรยากาศกิมมิกน่ารัก ๆ กับป๊อปคัลเจอร์ที่เกิดขึ้นในยุคนี้    

โดยเฉพาะการทำเล็บเจล ซึ่งไม่ใช่แค่การทาสีธรรมดาทั่วไป แต่เป็นการทำลวดลายได้อย่างไร้ขีดจำกัด   เพื่อเป็นหนึ่งในพื้นที่ที่จะแสดงตัวตนของเหล่าวัยรุ่น โดยไม่จำกัดเพศ  “GELBOYS สถานะกั๊กใจ” เริ่มตอนแรก วันเสาร์ที่ 8 กุมภาพันธ์ เวลา 20:30 น. ดูสดพร้อมกันได้ทุกวันเสาร์ เวลา 20:30 น. ทางช่อง one31 และรับชมออนไลน์เวอร์ชั่น UNCUT เวลา 21:45 น. บนแอป iQIYI และเว็บที่เดียวเท่านั้น

บอส นฤเบศ เผยว่า “ซีรีส์เรื่องนี้เริ่มต้นจากตอนที่บอสทำหนังวิมานหนามเสร็จแล้วครับ   บอสอยากกลับมาทำซีรีส์อีกครั้ง เพราะคิดถึงบรรยากาศการทำงานที่คุ้นเคย   ก็เลยมาคุยกับเพื่อน ๆ ทีมเขียนบทว่า ตอนนี้มีคอนเทนต์อะไรใหม่ๆ ที่กำลังฮิตและน่าสนใจบ้าง  ซึ่งจูเนียร์หนึ่งในทีมเขียนบท ก็โชว์เล็บเจลที่เขาไปทำมาให้เราดู และบอกว่ากำลังฮิตมาก  บอสก็ได้ไปส่อง เด็ก ๆ ที่สยาม ซึ่งส่วนใหญ่ก็ทำเล็บเจลกัน ก็เลยได้ไอเดียทำเรื่อง GELBOYS สถานะกั๊กใจ ขึ้นมา  อยากลองทำอะไรที่มีสีสีนฉูดฉาดขึ้นมาบ้าง  ด้วยความที่บอสชอบทำงานกับเด็กเจนใหม่ เพราะให้ความรู้สึกเหมือนที่เราเคยเห็นเสน่ห์ของสกายแล้วทำละครรักฉุดใจนายฉุกเฉิน  หรือตอนที่เห็นเสน่ห์ของพีพี บิวกิ้น ก็ได้มาทำซีรีส์ แปลรักฉันด้วยใจเธอ   

และครั้งนี้พอบอสได้เจอน้อง ๆ  4 คนนี้ คือ นิว ไป๊ป พีเจ เลออน บอสรู้สึกว่า 4 คนนี้มีเคมีที่น่าสนใจมาก  มองเห็นเสน่ห์ในตัวพวกเขา ว่าแต่ละคนมีความเทรนดี้ มีความแฟชั่น และทุกคนมีมุมมองใหม่ ๆ ที่น่าสนใจ พอมาอยู่กับสถานที่ถ่ายทำคือสยามสแควร์ ได้เห็นบรรยากาศโฉมใหม่ ที่มีพื้นที่ให้วัยรุ่นทำกิจกรรมมากขึ้น  เราก็จะได้เห็นคัลเจอร์ใหม่ ๆ  ที่เหมาะจะเอามาเล่าเรื่องราวของวัยรุ่น โดยเรื่องราวความรัก ความสัมพันธ์ ของเด็ก GELBOYS ทั้ง 4 คนเกิดขึ้นที่นี่   

เป็นซีรีส์ Romantic So Cute มีความน่ารัก ความสดใหม่    แถมยังสอดแทรก เรื่องการ Coming of ages    การเรียนรู้   การเติบโตขึ้นของความรัก สุดท้ายบอสขอฝากน้อง ๆ และซีรีส์ไว้ด้วยนะครับ GELBOYS สถานะกั๊กใจ เริ่มตอนแรกวันเสาร์ที่ 8 กุมภาพันธ์นี้ครับ และขอแอบสปอยล์ไว้สักนิดนะครับ  ว่าเพลงประกอบซีรีส์เรื่องนี้ร้องโดยวงที่กำลังฮอตสุด ๆ ในตอนนี้  อยากชวนแฟน ๆ  เตรียมดูมิวสิกวิดีโอ  Ost.GELBOYS สถานะกั๊กใจ ได้เร็ว ๆ นี้ ขอบคุณมากครับ”  

ติดตามรายละเอียดเพิ่มเติม ได้ทาง LOOKE Social media
Instagram : looke_worldFacebook : LOOKEX : @looke_worldTikTok : @looke_worldYoutube: @looke_world
#GELBOYSสถานะกั๊กใจ #GELBOYSproject #LOOKE #ลู้คกี้